CELEX: 62011TN0539
Language: hu
Date: 2011-10-13 00:00:00
Title: T-539/11. sz. ügy: 2011. október 13-án benyújtott kereset — Deutsche Bank kontra OHIM (Leistung aus Leidenschaft)

14.1.2012   
            
            
               HU
            
            
               Az Európai Unió Hivatalos Lapja
            
            
               C 13/16
            
         2011. október 13-án benyújtott kereset — Deutsche Bank kontra OHIM (Leistung aus Leidenschaft)
   (T-539/11. sz. ügy)
   2012/C 13/34
   Az eljárás nyelve: német
   
      Felek
   
   
      Felperes: Deutsche Bank AG (Frankfurt am Main, Németország) (képviselők: R. Lange, T. Götting és G. Hild Rechtsanwälte)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2011. augusztus 3-án hozott határozatát (R 188/2011-4. sz. ügy);
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      Az érintett közösségi védjegy: a „Leistung aus Leidenschaft” szóvédjegy a 35., 36. és 38. osztályba tartozó szolgáltatások vonatkozásában.
   
      Az elbíráló határozata: az elbíráló a védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 7. cikke (1) bekezdése b) pontjának megsértése, mivel az érintett közösségi védjegy rendelkezik megkülönböztető képességgel.